 Haweeya Cabdalle Guuleed waa madaxa xarunta VCT ee ku taal isbitaalka guud ee Boosaaso waxayna Raadiyo Ergo u sheegtay in xaaladah VCT Boosaaso la furay October 2006, waqtigaas waxay ahayd meel farta lagu fiiqi jiray qofkii soo gelaya, haddase dadku si iskood ah ayey u yimaadaan iyagoo raba baaritaan ku salaysan inay ogaadaan xaaladdooda caafimaad, waxaa yimaada dadka raba inay is guursadaan si ay u xaqiijiyaan caafimaadkooda, waxayna sheegtay Haweeya in xawligii cudurkaani uu sii kordhayo, iyadoo taas u sababaysay dadka soo gelaya Boosaaso iyo kuwa ka baxaya oo badan, waxayna walaac ka muujisay in dadka qaba cudurkaan ee ay daawooyinka u billaabaan ay yihiin dad socoto ah oo meelo kale u sii hayaama, ayna toddobaad kasta dad cusubi yimaaddan muddo kooban ka dibna ay waayaan meel ay aadeen iyagoon laga warqabin, taasina waa dhibaato jirta, waxayna hadalkeedii ku sii dartay in qofka qaba cudurkaan ee tegaya looga baahan yahay inuu sii qaato daawo ku filan maalmaha socodkiisa iyo warqado caddaynaya xaaladihiisa caafimaad, si goobaha uu tago looga sii wado daaweyntiisa. 